tomron87/hebrew-wikipedia-sentences-corpus huggingface dataset:
תפאורה שיצרה עבור המופע Monkey Chant של הכוריאוגרפית ינג סון קים (Young Soon Kim) הקוריאנית.
ב-2004 הציגה מציוריה והדפסיה בתערוכה קבוצתית שאצרה ענת ליטווין
עבור "מקור", סניף של NYC 92Y.
במסגרת פעילות זו הציגה רטרוספקטיבה על מוטיב הפיל ביצירתה (1967–2004) ויצרה מופע מוזיקלי-חזותי של קריאת שירים.
מותו של הזמר ג'ון לנון, בסמוך לסטודיו בו ציירה, נתן לה השראה לצאת אל הסביבה וליצור בהשראתה לא רק ציורים ומיחברים, אלא גם אמנות סביבתית; מפגשים טקסיים סביב אמנות, למשל המיצגים שקיימה סביב
פסיפס אותו הציבה יוקו אונו, בסנטרל פארק לזכרו של בעלה, לנון.
שיריה פורסמו במוספים הספרותיים של "דבר", "ידיעות אחרונות" ו"הארץ"; בכתבי העת "מאזנים", "עכשיו" ו"עתון 77", באנתולוגיה לשירת נשים
בינלאומית (ליפס) ובספר אנתולוגיה של שנות ה-70 לשירה העברית.
ספר שיריה השני, "בוקר מתנה", יצא לאור בהוצאת כרמל בתמיכת קרן
עמו"ס לעדוד סופרים ומלומדים, בית הנשיא ירושלים, ב-1998. השיר
הפותח את הספר "בוקר מתנה" פותח גם את מחזור השירים, "נחיתת לא
אונס" הכלול בתקליטור שהפיקה בשנת 2009, בהשראת "נחיתת לא אונס",
שיר של דוד אבידן מתוך הספר "סיכום ביניים" (עכשיו, 1960).
תורגם והולחן עבור האוסף Not A Crash Landing אשר יצא לאור באביב
כרמלה טל ברון הייתה אמנית אורחת במשכנות שאננים בירושלים, במעלות-תרשיחא בגליל, בבית האומנים בהרצליה ובקליפורניה (Ojai Foundation).
מיום כיפורים זה עד יום כיפורים הבא
"קובץ-שיריה הראשון של כרמלה טל מגלה בפנינו משוררת רגישה,
שכתיבתה מעניינת, אמוטיטיבית-עזה ודימויית-צבעונית מאוד.
שהמצבים החווייתיים עצמם הם כאן, מעיקרו-של-דבר, חלק מעולמה
הרגשי של בגרות בודדת, הרי רבים מהדימויים שאובים מנוף אגדות-ילדות,
אל תפחדו אני רק ילד
'"אל תפחדו אני רק ילד' שייך למשפחה מיוחסת ומיוחדת של ספרי ילדים,
בהם מתוארת מציאות דמיונית, אלגורית, המשקפת בהומור את המציאות
חוקים קפדניים שולטים גם במחוזות הדמיון והם מכתיבים
חוקיות זו משפיעה גם על עיצוב העלילה
והדמויות והיא מכתיבה את כלליה לסופר וכך קורה שימצאו תווי דמיון בין
"אל תפחדו" לבין "עליסה בארץ הפלאות" של לואיס קרול, "הנסיך הקטן" של סנט-אקזופרי או "לומפומפוס" של נורית ברצקי."
אל תפחדו אני רק ילד : או בממלכת המפלצות (יצא כספר אלקטרוני בהוצאת מנדלי)
מיום כיפורים זה עד יום כיפורים הבא (מרחביה ותל אביב : ספרית פועלים, תשל"ב 1972)
אל תפחדו אני רק ילד : או בממלכת המפלצות (תל אביב : ספרית פועלים, תשל"א 1971)
אור של פיל : רצף רישומים; עם איורים מילוליים מאת דוד אבידן (תל אביב: המאה ושלושים, 1967)
בחוגת האור, שירה, ספרא הוצאה לאור, תל אביב, 2021
יצחק בשביס-זינגר, "גדא וביש גדא או חלב הלביאה" (ספרית פועלים 1973)
מרדכי אמיתי, "צריך לדעת איפה ללחוץ" (ספרית פועלים 1971)
דליה ולוי רביקוביץ "מסיבה משפחתית", ספר ילדים (עם עובד 1968)
יז'י אנדז'ייבסקי, בשערי גן העדן, בעריכת המתרגם עזריאל אוכמני: רישומים מאת כרמלה טל (ספרית פועלים 1971)
אנטון פאבלוביץ' צ'כוב, האולם מספר 6, איכרים, בעריכת ישראל הר, ספריית תרמיל 1971.
רוברט לואיס סטיבנסון, "על חוף פאלאסה", ספריית תרמיל, 1974.
פושקין, "הכושי של פטר הגדול" ו"מלכה פיק", ספריית תרמיל, 1974.
11 שירים מקוריים (3 מתורגמים מעברית) שניים מהשירים שודרו ברדיו הצבורי של ניו יורק (wfuv).
מוזיקה, שירה וביצוע: כרמלה טל ברון, פסנתר: ג'ון דימרטינו.
24 שירים (8 שירים מתורגמים מעברית לאנגלית) פרי עטה של כרמלה טל ברון.
קוראת: טל ברון, מוזיקה: ג'ון דימרטינו.
הדיסק שימש השראה לספר התמונות ששמו זהה לשם הדיסק.
12 שירים, כרמלה טל ברון כתבה והלחינה את כל השירים פרט לשני ביצועים לשירו של דוד אבידן "נחיתת לא אונס" שהלחינה, וביצוע חדש של שיר העם "גשם".
אוסף של 12 שירי משוררים בתוכם השיר "נחיתת לא אונס" של דוד אבידן וטל ברון בביצועים שונים; כולל שני שירים שכרמלה טל ברון כתבה הלחינה וביצעה.
מזר מוזר: משיר ללחן / עם כרמלה טל ברון - קיבצה, הלחינה וביצעה.
מלווה ומפיק - חיים קחטן.
משיריהם של: דוד אבידן, מרים ברוך חלפי וכרמלה טל ברון.
דימויים, שירים, לחן וביצוע מאת כרמלה טל ברון.
מילים בהשראת שיר ילדים של המשורר האמריקאי הנרי וודסוורת' לונגפלו.
דימויים, שירים ולחן מאת כרמלה טל ברון.
הפסקול של סרטה של טובה בק-פרידמן נלקח מתוך הדיסק של טל ברון.
כרמל לוטן (נולדה ב-3 במרץ 1994) היא שחקנית ישראלית.
ידועה בשל תפקידה בתור דפי כרמון בסדרת הנוער "יומני החופש הגדול" של ערוץ דיסני (2012–2013), ובתור דניאלה בן גד בסדרת הנוער "נעלמים" של ניקלודיאון (2016–2021).
לוטן נולדה בשוהם, היא הבת הבכורה מבין חמישה אחים.
משפחתה מתגוררת במושב שדה ורבורג.
למדה בבית ספר תיכון בשוהם במגמות תיאטרון וקולנוע, והשתתפה במספר חוגים וסדנאות תיאטרון, בהמשף עברה ללימודי משחק באקדמיה האמריקאית לאמנויות הדרמה בניו יורק.
בשנת 2010 שיחקה בתפקיד אורח בסדרות "מעצר בית" בערוץ 2, ו"אחרי הצלצול" בערוץ דיסני, המבוססת על הסדרה האמריקאית "As the Bell Rings".
באותה שנה השתתפה בקליפ של השיר מלאך של מרסדס בנד.
בשנת 2012 החלה לשחק את אחת הדמויות הראשיות של דפי כרמון בסדרת הנוער "יומני החופש הגדול" בערוץ דיסני למנויי yes ובשנת 2013 שבה לשחק בעונתה השנייה.
ב-2016 החלה לשחק בסדרת המתח לנוער "נעלמים" בניקלודיאון, בתור דניאלה בן גד, במשך שלוש עונות ובעונה הרביעית האחרונה היא לא השתתפה.
בשנת 2019 שיחקה בתפקיד אורח כמוקדנית בחנות פרחים בעונתה השלישית של הקומדיה "לה פמיליה" בערוץ רשת 13.
בשנת 2020 שיחקה בסרט האמריקאי הקצר "The Rest Is Silence" בתור האנה.
לאה ואן דייל , הידועה בשם הבמה שלה כרמלה, היא מתאבקת אמריקאית.
היא מוכרת בעיקר בשל תקופתה בארגון ההיאבקות WWE, בתוכנית הדגל Raw.
ואן דייל גדלה בעיירה קטנה מחוץ לווסטר, מסצ'וסטס.
היא בוגרת אוניברסיטת מסצ'וסטס ולאחר שסיימה את שהותה באוניברסיטה, היא הפכה להיות מעודדת של ניו אינגלנד פטריוטס במשך שלוש עונות עד שנת 2010. כמו כן הופיעה כמעודדת של קבוצת ה-NBA לוס אנג'לס לייקרס מ-2010 עד 2011.
ביוני 2013 ואן דייל חתמה על חוזה עם ה-WWE והצטרפה למחלקת הפיתוח של החברה בסוף ספטמבר.
בדצמבר היא הודיעה על שם הבמה שלה שתחתיו תתחרה - כרמלה.
כרמלה ערכה את הופעת הבכורה שלו בפרק של NXT בתחילת ספטמבר 2014 כאשר היא מגלמת דמות מעצבת שיער של אנזו אמורה וקולין קסידי.
את הבכורה בזירה שלה השיגה באמצע אוקטובר, כאשר היא מנצחת מתאבקת מקומית שמאוחר יותר נקראה "מכנסיים כחולים".
במרץ 2015 אמורה וקסידי פתחו ביריבות נגד אלופי הזוגות של NXT, בלייק ומרפי, השניים החלו לעודד דווקא את כרמלה במשך הזמן, אך גרמו לה להפסדים בעיקר נגד אלכסה בליס.
לפני קבלת ה"פוש" בקריירת היחידים שלה תחילת ינואר 2016, כרמלה התאבקה מספר פעמים נגד איווה מארי שבהם הפסידה בכל אחד מהמפגשים.
את הקרב הראשון על אליפות הנשים של NXT קיבלה ב-10 בפברואר לאחר שניצחה בקרב "באטל רויאל" שמטרתו הייתה לקבוע את המועמדת לתואר באותו הזמן, ביילי, אך האחרונה לא הצליחה לזכות בתואר.
את הופעת הבכורה של כרמלה ברוסטר הראשי של ה-WWE ערכה באירוע רודבלוק ב-12 במרץ תוך כדי שהיא מלווה את אנזו אמורה וקולין קסידי לקרב על אליפות הזוגות נגד "הרבייבל".
ב-25 במאי בפרק של NXT כרמלה שוב השתתפה בקרב מועמדת לתואר, הפעם בקרב משולש נגד ניה ג'קס ואלכסה בליס, קרב שאותו ניצחה ג'קס.
את הקרב האחרון שלה ב-NXT לפני עלייתה לרוסטר הראשי ערכה ב-17 באוגוסט בקרב 3 על 3 שאותו קבוצתה ניצחה.
ב-17 ביולי כרמלה נבחרה בדראפט לעבור לתוכנית סמאקדאון.
שבוע לאחר מכן ערכה את הופעת הבכורה שלה בתוכנית, כאשר היא נקלעת לעימות בין המתאבקות בתוכנית.
שבועיים מאוחר יותר, כרמלה תקפה את נטליה, מה שהוביל לקרב בין השתיים בתוכנית הבאה של סמאקדאון, שאותו כרמלה ניצחה וכך היא רשמה את ניצחון הזירה הראשון שלה ברוסטר הראשי.
ב-23 באוגוסט, כרמלה שוב תקפה מתאבקת, רק שהפעם זאת הייתה ניקי בלה שחזרה מפציעה בצוואר, מה שהוביל ליריבות בין השניים.
ב-11 בספטמבר באירוע באקלאש, כרמלה התחרתה בקרב הדחות משושה שקבע את אליפות הנשים הראשונה של סמאקדאון, בקרב זה כרמלה הדיחה את ניקי, אך האחרונה הודחה על ידי בקי לינץ' וזכתה למעשה באליפות.
היריבות בין כרמלה וניקי התגברה כאשר השבועות חלפו וההתקפות של כרמלה מאחורי גבה של ניקי, מעשים שהובילו לקרב יחידים בין השתיים באירוע ללא רחמים, קרב שבו כרמלה הפסידה.
היריבות נמשכה לאחר אירוע זה, כאשר כרמלה מציינת שניקי נמצאת במעמדה הנוכחי רק בגלל אחותה ברי והחבר המפורסם שלה ג'ון סינה.
השתיים היו שותפות לקבוצה של סמאקדאון לקרב ההדחות המסורתי של האירוע סדרת ההישרדות נגד התוכנית Raw, אך לפני שהקרב התחיל, המצלמה הופנתה למאחורי הקלעים והראתה שניקי בלה הותקפה, מה שגרם להחלפתה בקרב על ידי נטליה.
כרמלה התחרתה בלא מעט קרבות נגד נטליה במטרה להוכיח את טענתה שנטליה הייתה התוקפת.
ב-20 בדצמבר חשפה כרמלה לניקי עוד סודות על נטליה, כאשר היא מציינת שהסיבה העיקרית לתקיפה נבעה מקנאה במשך שנים להצלחתה של ניקי, דבר שבעצם הוביל לסיום היריבות בין כרמלה וניקי בלה.
באותו הפרק כרמלה כבר עברה לעלילה אחרת עם המתאבק ג'יימס אלסוורת', בטענה שהוא מצא חן בעיניה.
במהלך השבועות אלסוורת' ליווה אותה לזירה במסגרת הקרבות שלה.
ב-18 ביוני באירוע "כסף בבנק" כרמלה הוכרזה כמנצחת הראשונה אי פעם של קרב "כסף בבנק" הראשון מסוגו במגדר הנשי לאחר שאלסוורת' הוריד בשביל כרמלה את המזוודה, מה שסיים את הקרב בדרך שנויה במחלוקת.
בפרק הבא של סמאקדאון, המנהל דניאל בריאן הפשיט את כרמלה מהתואר וקבע שיהיה קרב חוזר בשבוע הבא בין אותן חמשת מתאבקו שהתחרו בפעם הראשונה על התואר.
ב-27 ביוני כרמלה שוב זכתה ב"מזוודת כסף בבנק", רק שהפעם היא זאת שהורידה את המזוודה וזכתה בה בכוחות עצמה.
ב-7 בנובמבר בפרק של סמאקדאון, שנערך במנצ'סטר, אנגליה, אלסוורת' נוצח על ידי בקי לינץ' בקרב בין המינים ולאחר הקרב כרמלה תקפה את אלסוורת' בעזרת בעיטת סופרקיק.
הופעה זו הייתה האחרונה של אלסוורת' בארגון עד לפיטוריו שמונה ימים לאחר מכן.
כרמלה השתתפה בקרב ההדחות המסורתי 5 על 5 באירוע סדרת ההישרדות כחלק מקבוצת סמאקדאון ביחד עם לינץ', נעמי, טמינה ונטליה ובקרב זה הפסידו סמאקדאון לקבוצה של Raw.
באירוע התנגשות של אלופים, שנערך ב-17 בדצמבר שימשה כרמלה כחוטבת עצים בקרב "חוטבות עצים" בקרב החוזר על אליפות הנשים בין שארלוט לבין נטליה, ואף חשבה במהלך הקרב לפדות את מזוודת כסף בבנק שלה, אך במהרה הותקפה על ידי רובי ריוט ושאר חוטבות העצים.
ב-10 בינואר 2018 נודע ששותפה של כרמלה לטורניר ה-Mixed Match Challenge, שישודר בעמוד הפייסבוק של הארגון, יהיה ביג אי מקבוצת ה-"New Day".
בקרב זה שנערך ב-23 בינואר הפסידו כרמלה וביג אי לאסקה והמיז.
ב-28 בינואר באירוע הרויאל ראמבל בקרב הראמבל הנשים הראשון בתולדות הארגון נכנסה כמספר ה-21 והודחה על ידי ניקי בלה.
ב-6 במרץ נוצחה כרמלה על ידי בקי לינץ'.
באירוע פאסטליין, שהתקיים ב-11 במרץ, כרמלה חברה לשורות נטליה והשתיים גברו על בקי לינץ' ונעמי.
יומיים לאחר מכן בתוכנית סמאקדאון כרמלה ניצחה את נעמי.
באחד הקרבות המקדימים לאירוע רסלמניה 34, כרמלה השתתפה בקרב הבאטל רויאל נשים הראשון של רסלמניה, אך הודחה ראשונה על ידי בעיטה מצידה של סוניה דוויל.
כרמלה פדתה רשמית את מזוודת "כסף בבנק" שלה ב-10 באפריל על אלופת הנשים של סמאקדאון, שארלוט פלייר, לאחר שהאחרונה הותקפה על ידי פייטון רויס ובילי קיי (שהוכרו בשם The IIconics), שערכו את הופעת הבכורה שלהם בתוכנית ובכך הפכה כרמלה לאלופת הנשים של סמאקדאון בפעם הראשונה בקריירה שלה.
ב-24 באפריל כרמלה חתמה על חוזה לקרב חוזר נגד שארלוט פלייר על אליפות הנשים של סמאקדאון באירוע באקלאש, אך בעת החתימה של שארלוט, כרמלה התגרתה בה כשהיא מניפה בפני שארלוט את האליפות שלה, מה שהוביל לכך ששארלוט תקפה את כרמלה לאחר שהטיחה אותה בשולחן החתימות.
ב-1 במאי כרמלה, רויס וקיי הפסידו בקרב שלוש נגד שלוש לאסקה, בקי לינץ' ושארלוט פלייר.
באירוע באקלאש, שהתקיים ב-6 במאי, כרמלה ניצחה את פלייר והגנה בהצלחה על התואר.
ב-15 במאי בתוכנית סמאקדאון, כרמלה ערכה את חגיגות ה"Mellabration" שלה על הזכייה באליפות.
ב-12 ביוני קבוצתה של כרמלה ביחד עם מנדי רוז, סוניה דוויל, בילי קיי ופייטון רויס הפסידה לאסקה, בקי לינץ', שארלוט פלייר, לאנה ונעמי.
באירוע כסף בבנק, שנערך ב-17 ביוני, כרמלה הגנה בהצלחה על תוארה נגד אסקה, לאחר שהפיקה תועלת מהסחת הדעת של ג'יימס אלסוורת' שביצע את חזרתו לארגון.
ב-26 ביוני, פייג' קבעה קרב חוזר בין כרמלה לאסקה באירוע חוקי אקסטרים על אליפות הנשים של סמאקדאון.
באירוע חוקי אקסטרים, שנערך ב-15 ביולי, כרמלה הגנה על התואר שלה בהצלחה נגד אסקה.
ב-24 ביולי, כרמלה הוכנעה בקרב יחידים על ידי בקי לינץ' בקרב שלא היה על התואר, מה שהקנה ללינץ' הזדמנות להתחרות נגד כרמלה על תואר אליפות הנשים באירוע סאמרסלאם.
שבוע לאחר מכן, כרמלה הפסידה לשארלוט פלייר בקרב יחידים שלא היה על התואר, וכתוצאה מכך שארלוט התווספה לקרב המשולש על האליפות שייערך בסאמרסלאם.
באירוע זה, שנערך ב-19 באוגוסט, כרמלה הפסידה את התואר לאחר ששארלוט הצמידה את לינץ' לניצחון.
ב-28 באוגוסט, כרמלה לא הצליחה לנצח את שארלוט ולזכות בתואר בחזרה במסגרת הקרב החוזר ביניהן.
ב-25 בספטמבר, כרמלה חברה לשורות המתאבק R-טרות' כחלק מהעונה השנייה של אתגר ה-Mixed Match Challenge וביחד הם הפסידו לאסקה והמיז.
ב-2 באוקטובר, כרמלה ו-R-טרות' ניצחו בקרב זוגות את זלינה וגה ואנדרדה "סיין" אלמאס.
ב-9 באוקטובר, כרמלה ו-R-טרות' שוב הפסידו בקרב במסגרת אתגר ה-Mixed Match Challenge, הפעם לשארלוט פלייר ו-AJ סטיילס.
באירוע אבולושן, שנערך ב-28 באוקטובר, כרמלה השתתפה בקרב הבאטל רויאל של הנשים, אך הודחה על ידי אמבר מון.
ב-6 בנובמבר, כרמלה הוכרזה כמי שתיקח חלק בקרב הדחות הנשים המסורתי של סדרת ההישרדות.
באותו הערב, כרמלה ו-R-טרות' השתתפו באתגר ה-Mixed Match Challenge, אך הפסידו בו לנעמי וג'ימי אוסו.
באירוע סדרת ההישרדות, שנערך ב-18 בנובמבר, כרמלה לקחה חלק בהפסדה של קבוצת סמאקדאון לקבוצת Raw במסגרת קרב הדחות הנשים המסורתי, כשבקרב זה כרמלה הודחה על ידי ביילי.
יומיים לאחר מכן, כרמלה ו-R-טרות' ניצחו את לאנה ורוסב באתגר ה-Mixed Match Challenge והצליחו להעפיל ברגע האחרון לשלב הפלייאוף, כשביחד הם צברו בשלב הבתים ניצחון אחד ושלושה הפסדים.
ב-4 בדצמבר, במסגרת אתגר ה-Mixed Match Challenge, כרמלה ו-R-טרות' ניצחו את שארלוט פלייר וג'ף הארדי וכתוצאה מכך העפילו לשלב חצי הגמר של התחרות.
לילה לאחר מכן, הזוג הפסיד למנדי רוז והמיז.
באירוע הרויאל ראמבל, שנערך ב-27 בינואר 2019, כרמלה התחרתה בקרב הרויאל ראמבל המסורתי, כשנכנסה לקרב כמספר ה-30, הספיקה להדיח את אלכסה בליס, אך הודחה על ידי שארלוט פלייר.
ב-5 בפברואר, כרמלה ונעמי התחרו בקרב זוגות משולש נגד מנדי רוז וסוניה דוויל ו-The IIconics (בילי קיי ופייטון רויס), שבסופו רוז ודוויל ניצחו.
שבוע לאחר מכן, כרמלה ונעמי התחרו פעם נוספת באותו סוג קרב, אך הפעם תנאי הקרב היה שהזוג המפסיד ייאלץ להיכנס ראשון לקרב תא ההדחות; מאחר שרוז הוצמדה לניצחון על ידי נעמי, הזוג של רוז ודוויל נקבע שייכנס ראשון לקרב תא ההדחות.
קרב זה התקיים באירוע תא ההדחות, שנערך ב-17 בפברואר וקבע את אלופות זוגות הנשים הראשונות של ה-WWE, כרמלה ונעמי נכנסו כמספר החמישי, ואף הספיקו להדיח את כרמלה ונעמי, אך הודחו לבסוף על ידי בילי קיי ופייטון רויס.
במהלך המופע המקדים לאירוע רסלמניה 35, שנערך ב-7 באפריל, כרמלה ניצחה בקרב הבאטל רויאל נשים השני של רסלמניה.
ב-16 באפריל, כרמלה הפסידה לשארלוט פלייר.
ב-7 במאי, כרמלה ואמבר מון הפסידו בקרב זוגות למנדי רוז וסוניה דוויל.
באירוע כסף בבנק, שנערך ב-19 במאי, כרמלה התחרתה בקרב הכסף בבנק של הנשים, שבסופו ביילי ניצחה.
ב-28 במאי, כרמלה הפסידה למנדי רוז.
ב-4 ביוני, כרמלה התחרתה נגד אלכסה בליס ושארלוט פלייר בקרב משולש אשר קבע את זהות המועמדת לאליפות הנשים של סמאקדאון.
ב-11 ביוני, כרמלה הפסידה לסוניה דוויל.
במקביל לפיוד שלה עם רוז ודוויל, כרמלה המשיכה לשמש כמנג'רית של R-טרות', שזכה באליפות 24/7 של ה-WWE, ועזרה לו לשמור על התואר במספר מקרים שונים.
ב-1 ביולי בתוכנית Raw, כרמלה התחרתה בשני קרבות שונים: בראשון, ניצחה את אלכסה בליס לאחר שש שניות בלבד, ובאחר, הפסידה לניקי קרוס.
ב-15 ביולי בתוכנית Raw, כרמלה התחרתה בקרב הדחות מרובע נגד אלכסה בליס, נעמי ונטליה אשר קבע את זהות המועמדת החדשה לאליפות הנשים של Raw לאירוע סאמרסלאם, שבסופו נטליה ניצחה.
ב-23 בספטמבר בפרק של התוכנית Raw, כרמלה הצמידה את טרות' וזכתה באליפות 24/7. תקופת הכהונה שלה הגיעה לסיומה לאחר אחד עשר ימים ב-4 באוקטובר במהלך חגיגות 20 השנה לסמאקדאון, כשהיא הוצמדה על ידי המוזיקאי מרשמלו מאחורי הקלעים.
מאוחר יותר באותו הערב, היא הצמידה את מרשמלו במגרש החניה וכתוצאה מכך הפכה לאלופת 24/7 בפעם השנייה בקריירה.
יומיים לאחר מכן במהלך האירוע גיהנום בכלוב, היא הוצמדה על ידי טמינה ואיבדה את התואר.
לעומת זאת, כעבור מספר דקות, היא עזרה לטרות' לנצח את טמינה ולזכות בתואר זה בפעם העשרים בקריירה שלו.
השותפות בין כרמלה לטרות' הגיעה לסיומה לאחר קיום הדראפט, שבו טרות' הועבר למותג Raw, בעוד שכרמלה נותרה במותג סמאקדאון.
ב-8 בנובמבר בפרק של התוכנית סמאקדאון, כרמלה ודנה ברוק ניצחו בקרב זוגות את מנדי רוז וסוניה דוויל, וכתוצאה מכך זכו בזכות לייצג את קבוצת סמאקדאון במסגרת קרב ההדחות המסורתי של האירוע סדרת ההישרדות.
שבוע לאחר מכן, כרמלה, דנה ברוק, ניקי קרוס וסשה בנקס ניצחו בקרב ארבע נגד ארבע את דקוטה קאי, מיה יים, ריאה ריפלי וטיגן נוקס.
ב-20 בדצמבר וב-27 בדצמבר, כרמלה רשמה ניצחונות על סוניה דוויל ועל מנדי רוז, בהתאמה.
באירוע הרויאל ראמבל, שנערך ב-26 בינואר 2020, כרמלה התחרתה בקרב הרויאל ראמבל המסורתי, כשנכנסה לקרב כמספר ה-27, אך הודחה על ידי שיינה בייזלר.
ב-7 בפברואר, כרמלה ניצחה בקרב מרובע את אלכסה בליס, דנה ברוק ונעמי אשר קבע את זהות המועמדת החדשה לאליפות הנשים של סמאקדאון נגד ביילי.
בקרב על התואר שנערך ביניהן בשבוע לאחר מכן, כרמלה כשלה בניסיונה לזכות בחגורת האליפות, זאת לאחר שביילי הניחה את רגליה על החבלים בצורה לא חוקית על מנת להצמיד אותה מבלי שהשופט יבחין בכך וכתוצאה מכך להשיג את הניצחון בקרב.
ב-21 בפברואר, כרמלה הפסידה לנעמי בקרב אשר קבע את הטוענת לכתר לאליפות הנשים של סמאקדאון נגד ביילי באירוע סופר שואודאון.
ב-6 במרץ, כרמלה ודנה ברוק הפסידו בקרב זוגות למנדי רוז וסוניה דוויל.
ב-24 באפריל, כרמלה ודנה ברוק לא צלחו במשימתן לזכות באליפות זוגות הנשים של ה-WWE לאחר שהפסידו לאלופות הזוגות, אלכסה בליס וניקי קרוס.
ב-1 במאי, כרמלה העפילה לקרב הכסף בבנק של הנשים במסגרת האירוע כסף בבנק לאחר שגברה על מנדי רוז.
באירוע זה, שנערך ב-10 במאי, כרמלה לא הצליחה לזכות בקרב הכסף בבנק, שבסופו אסקה היא זו שזכתה.
ב-6 בנובמבר, כרמלה תקפה את אלופת הנשים של סמאקדאון, סשה בנקס, מאחור לאחר הגנתה המוצלחת על התואר של האחרונה על ביילי.
ב-2 באפריל 2021, כרמלה הפסידה לביאנקה בלאייר.
ב-7 במאי, היא ניצחה את רובי ריוט.
ב-28 במאי, כרמלה הפסידה לביאנקה בלאייר בקרב שאינו היה על חגורת אליפות הנשים של האחרונה.
שבוע לאחר מכן, כרמלה גברה על ליב מורגן.
לעומת זאת, היא הפסידה לאותה מורגן ב-11 וב-25 ביוני.
ב-16 ביולי, כרמלה כשלה בניסיונה לזכות באליפות הנשים של סמאקדאון לאחר שהפסידה לאלופת הנשים, ביאנקה בלאייר.
ב-20 באוגוסט, כרמלה הפסידה לביאנקה בלאייר בקרב שאינו היה על תוארה של האחרונה.
במופע המקדים לאירוע חוקי אקסטרים, שנערך ב-26 בספטמבר, כרמלה הפסידה לליב מורגן.
ב-8 באוקטובר בפרק של התוכנית סמאקדאון, כרמלה גברה על מורגן במסגרת הסיבוב הראשון של טורניר כתר המלכה הראשון בתולדות הארגון.
לעומת זאת, שבוע לאחר מכן היא הודחה מהטורניר לאחר שהפסידה לזלינה וגה.
ב-25 באוקטובר בפרק של התוכנית Raw, כרמלה ניצחה את ליב מורגן.
ב-1 בנובמבר בפרק של התוכנית Raw, כרמלה והמלכה זלינה ניצחו את אלופות זוגות הנשים של ה-WWE, ניקי A.S.H.
שבוע לאחר מכן, היא השתתפה בקרב מחומש מול ריאה ריפלי, ליב מורגן, ביאנקה בלאייר והמלכה זלינה אשר קבע את זהות המועמדת לאליפות הנשים של Raw, שבסופו מורגן ניצחה.
ב-15 בנובמבר בפרק של התוכנית Raw, כרמלה הפסידה בקרב יחידים לריאה ריפלי.
שבוע לאחר מכן בתוכנית, כרמלה והמלכה זלינה זכו באליפות זוגות הנשים של ה-WWE לאחר שגברו על ניקי A.S.H.
הן הגנו בהצלחה על חגורות אליפות אלו בקרב החוזר ב-3 בינואר 2022. ב-31 בינואר בפרק של התוכנית Raw, כרמלה נחלה הפסד לביאנקה בלאייר.
ב-4 במרץ בפרק של התוכנית סמאקדאון, כרמלה הפסידה לנעמי.
ב-7 במרץ בפרק של התוכנית Raw, כרמלה והמלכה זלינה הפסידו לליב מורגן וריאה ריפלי בקרב שאינו היה על חגורות האליפות.
באירוע כסף בבנק, שנערך ב-2 ביולי, כרמלה כשלה בניסיונה לזכות באליפות הנשים של Raw לאחר שהפסידה לאלופה, ביאנקה בלאייר.
לכרמלה יש תעודת מאמנת כושר אישי.
היא הבת של פול ואן דייל, מתאבק עבר שעבד בשביל ה-WWE בשנות ה-90. המתאבקות שהשפיעו עליה במשך השנים היו טריש סטרטוס ומיס אליזבת' .
בעבר ניהלה מערכת יחסים עם קולין קסידי, אותו מתאבק שליוותה במשך השנים ביחד עם אנזו אמורה לזירה.
כיום, היא מנהלת מערכת יחסים עם הפרשן של צוות השידור בתוכניות השונות ב-WWE, קורי גרייבס.
PWI דירג אותה במקום ה-7 מתוך 100 המתאבקות הטובות ביותר לשנת 2018
דורגה במקום ה-23 מתוך 30 המתאבקות הטובות ביותר של השנה (2018)
אליפות זוגות הנשים של ה-WWE (פעם אחת) - עם המלכה זלינה
מחזיקת מזוודת "כסף בבנק" 2017 (פעמיים)
קרב הבאטל רויאל נשים של רסלמניה (2019)
כרמל לויתן (נולד ב-2 במרץ 1972) הוא שחיין ישראלי בעבר, אלוף ישראל במשחה ל-200 מטר חזה (1990), חבר נבחרת ישראל בשחייה ומאמן שחייה.
הוא היה מנהל ומאמן ראשי של מכבי פארק המים רעות, וכיום המאמן הראשי של אקדמיית השחייה בווינגיט.
כרמל גדל ונולד בקיבוץ יגור.
כילד עסק בענפי ספורט רבים ככדורסל, ג'ודו, והתעמלות.
בגיל 10 הפכה השחייה לענף הספורט המרכזי יותר בחייו.
הוא שחה בקבוצת הפועל יזרעאל בהדרכתו של נח רם.
בגיל 15 כבר שחה בנבחרת ישראל לנוער ובהמשך צורף לנבחרת ישראל לבוגרים.
בתחרויות השחייה של המכביה ה-13, שנערכו בבריכת השחייה של אוניברסיטת תל אביב ביולי 1989 סיים לויתן במקום שישי במשחה ל-200 מטר חזה בתוצאה של 2:29.16 דקות, שני מבין השחיינים הישראלים.
חודש לאחר מכן, באליפות ישראל בשחייה שנערכה במכון וינגייט בסוף אוגוסט הוא זכה בשתי מדליות, כסף וארד.
מדליית כסף, במשחה ל-200 מטר חזה בתוצאה של 2:29.28 דקות, אחרי אייל שטיגמן ממכבי תל אביב (2:28.41 דקות) ולפני הדר אברו מהפועל עמק חפר (2:30.07 דקות) ומדליית ארד, במשחה ל-100 מטר חזה בתוצאה של 1:09.97 דקות, אחרי אייל שטיגמן (1:07.04 דקות) וערן דורון ממכבי תל אביב (1:09.59 דקות).
באליפות ישראל בשחייה שנערכה במכון וינגייט בשנת 1990 זכה במדליית זהב במשחה ל-200 חזה בשיא ישראלי חדש לגילאי 18 של 2:25.16 דקות.
ב"משחה נועם" (בריכת 25 מטר) שנערך בסוף דצמבר 1991 הוא זכה במדליית כסף במשחה ל-200 מטר חזה בתוצאה של 2:23.44 דקות, אחרי אנדריי רוזנטול שקבע שיא ישראלי חדש של 2:18.62 דקות.
הוא שירת כספורטאי מצטיין בצה"ל ופרש משחייה הישגית לאחר שחרורו.
לאחר שחרורו מהצבא, החל כרמל את דרכו כמאמן קבוצת הנוער של מועדון מכבי חיפה במשך כ-3 שנים.
בהמשך אימן קבוצות ילדים באגודת זבולון, והמשיך לאגודת כוכב יאיר כמאמן ראשי במשך כשנה.
הוא נסע ל-7 חודשים לארצות הברית ושם עבד כעוזר מאמן באוניברסיטת מינסוטה בקבוצת הבנים.
עם חזרתו לארץ עבד כמאמן ראשי בקבוצת השחייה של הפועל קריית טבעון במשך כשנה וחצי (אימן את מרווה חרפק).
בספטמבר 2003 הצטרף לפארק המים רעות כמאמן ראשי וכמנהל בית הספר לשחייה.
מאז הוא מנהל את תחרות השחייה הארצית על שם גל רודובסקי.
מאז שהגיע כרמל בשנת 2003 למועדון השחייה מכבי פארק המים רעות, הביא את המועדון להישגים מרשימים וממנו יצאו אלופי ישראל בשחייה ושיאני ישראל בשחייה כמו: עמית בכר, יעל דניאלי, גלי זילברברג, גיא שילון, נמרוד חייט, טל טהורי, שחר מנחם, אור סבטייה, יהב שחף, דקל שחף ועוד.
בשנת 2017, קבוצת השחייה של מכבי פארק המים רעות מדורגת במקום שלישי בישראל לבוגרים ובמקום ראשון לנוער.
בקיץ 2017 שימש כרמל כמאמן ראשי של נבחרת ישראל בשחייה למכביה העשרים.
בספטמבר 2021 מונה למאמן השחייה הראשי באקדמיה למרכז המצוינות במכון וינגייט, לאחר 18 שנים כמאמן ראשי של אגודת מכבי פארק מים רעות.
כרמל מתגורר במודיעין-מכבים-רעות, נשוי ואב לשתיים.
כרמל (ראשי תיבות של כלי רק"ם מתקדם ליבשה) הוא רכב קרבי משוריין (רק"ם) הנמצא בפיתוח על ידי מפעל אלתא של התעשייה האווירית לישראל, בעקבות מיזם ישראלי, שהתחיל בעשור השני של המאה ה-21, לפיתוח טכנולוגיות שיהווה פריצת דרך טכנולוגית בתחום זה.
לתוכנית כרמל קדמו מספר פרויקטים לבחינת אפשרויות ייצור של טנק המערכה הבא (MBT) של צה"ל.
בתחילת המאה הוקם במפא"ת פרויקט "קרנפון", בו שותפו נציגים מצה"ל וכל התעשיות הביטחוניות הרלוונטיות.
פרויקט זה הוחלף בפרויקט כלי"ע (כלי לחימה יבשתי עתידי) שהוחלף בפרויקט רקי"ע (רכב קרב יבשתי עתידי).
מיזם הכרמל החל בשנת 2012 בהובלת תת-אלוף (מיל') דידי בן יואש במסגרת זרוע הפיתוח הטכנולוגי של משרד הביטחון, מפא"ת, בנפרד ממיזם מנת"ק, שבמסגרתו מפותח ומיוצר הרק"ם העכשווי של צה"ל (טנק המרכבה, נגמ"ש הנמ"ר והנגמ"ש הגלגלי איתן).
לפיתוח ראשוני נבחרו שלוש היצרניות העיקריות של אמצעי לחימה בישראל: אלביט מערכות, התעשייה האווירית ורפאל, שכל אחת מהן נדרשה לפתח מדגים טכנולוגיות שימחיש את הטכנולוגיות המוצעות על ידה ב"כרמל".
במאי 2017 הוצגה הדמיה של המיזם, ובאוגוסט 2019 הוצגו מדגימי טכנולוגיות על ידי כל אחת משלוש יצרניות אלה, כמימוש של כל אחת מהן למאפיינים של הרק"ם העתידי.
הטמעת הטכנולוגיות המפותחות עבור "כרמל" תתחיל ברק"ם הנוכחי של צה"ל וברק"ם הנמצא בשלבי פיתוח מתקדמים (כגון המרכבה ברק), ורק לאחר מכן יפותח כדגמים חדשים.
באוקטובר 2021 פורסם כי התעשייה האווירית לישראל נבחרה כקבלן ראשי לפיתוח טכנולוגיות עבור הכרמל.
ה"כרמל" אמור להיות משפחה של כלי רכב משוריינים שתכלול מספר דגמים:
נגמ"ש לחימה / טנק קל נושא תותח
רכב C4ISTAR שתפקידו תקשוב, שליטה ופיקוד
חימוש: מקלע מקביל, מקלע כבד 0.5 ובדגם הלחימה גם תותח אוטומטי 30 מ"מ ומשגר טילי ספייק
מערכות שליטה ובקרה דיגיטליות מתקדמות, כולל מסכי מגע שיציגו לצוות את תמונת שדה הקרב
מערכת ניהול קרב דיגיטלית מתקדמת המשתלב במערכת צבא יבשה דיגיטלי (צי"ד) של צה"ל
תפעול על ידי 2–3 אנשי צוות
משקל של פחות מ-40 טון
כרמלה יעקובי וולק (נולדה ב-12 בנובמבר 1957) היא פרופסור חבר למדעי הרוח ואמנויות יפות במכללה למנהל, יזמית אקדמית, מעצבת, אוצרת ומומחית לשיטות הוראה חדשניות.
בתפקידה האחרון באקדמיה כיהנה כסגן נשיא לחדשנות ופיתוח בינתחומי במסלול האקדמי במכללה למנהל.
במשך כ-25 שנה פיתחה וניהלה תוכניות אקדמיות, מעבדות מחקר יישומיות ופלטפורמות המחברות בין אקדמיה, תעשייה וממשל.
נולדה בירושלים, למדה בתיכון בגימנסיה רחביה, שירתה בצה"ל בחיל המודיעין.
בשנים 1989–1995 ניהלה את משרד האדריכלות ועיצוב הפנים שייסדה - יעקובי-דגן.
בשנת 1996 ייסדה את משרד יעקובי-ארד.
בשנת 2003 פתחה את משרד האדריכלות ועיצוב פנים יעקובי-וולק, שתכנן מאות פרויקטים במגזר הציבורי, מרחב משרדי חברות, בנייני מגורים ועוד.
בשנים 1990–2009 שימשה בתפקידים שונים במכללה למנהל: שימשה ראש תוכנית תלת שנתית ללימודי תעודה לעיצוב פנים, הייתה דיקן סטודנטים בחוג לעיצוב פנים, חברה בצוות הקמת החוג בראשותו של פרופ' רן שחורי, ועוד.
הייתה חברה בוועדת החוג לאישור התואר האקדמי בעיצוב פנים מול המל"ג.
בשנים 2009–2017 שימשה בתפקידים בכירים במכללה למנהל: הייתה ראש WEDEA - מרכז חדשנות ויזמות לפתרון בעיות מורכבות במסלול האקדמי; דיקן בית הספר לחדשנות ועיצוב; ראש תואר שני בינתחומי בעיצוב, חדשנות ויזמות; ראש החוג לעיצוב פנים במסלול האקדמי; וכיהנה בתפקיד סגן נשיא לחדשנות ופיתוח בינתחומי במסלול האקדמי.
בשנת 2010 ייסדה את מעבדת פאבלאב ישראל - Fablab Israel, המעבדה הקהילתית הראשונה לייצור דיגיטלי בשיתוף עם עיריית חולון, וניהלה אותה עד שנת 2017. המעבדה היא ארגון ללא מטרות רווח, חלק מרשת מעבדות עולמית שמרכזה באוניברסיטת MIT.
המעבדה עסקה בחינוך טכנולוגי לתלמידי בתי הספר, פרויקטים קהילתיים וקבוצות מחקר.
בשנת 2012 הקימה את "קליניקת המעצבים" הנותנת שירותי עיצוב פנים לארגונים וגופים מהמגזר השלישי התומכים באוכלוסיות המוחלשות.
בשנה זו יזמה פרויקט הנקרא ספיד-דיזיין - Speed Design, אירוע שבו מובילי הקהילה האדריכלית וקהילת המעצבים מעניקים שירותי תכנון ועיצוב חינם לקהילה האזרחית בפורמט של מפגשים קצרים, מוקצבים בזמן.
בשנים 2015–2016 הקימה וניהלה מעבדת חדשנות עירונית לפתרון בעיות עבור גופים עירוניים.
משנת 2018 יעקובי וולק היא מנכ"לית SN2E- IP, חברה למסחור ידע המגיע מהמכללות המתוקצבות ומכוני המחקר הממשלתיים.
יעקובי וולק היא מייסדת ועורכת ראשית של כתב העת "בלוק", שיצא לאור בשישה גיליונות בשנים 2004–2008. כתב העת בלוק היה עמותה ללא מטרות רווח, שייצרה דיון אקטיבי רב-תחומי על ידי הוצאה לאור של כתב עת, עריכת סימפוזיונים, אוצרות תערוכות וייזום אירועים אקטיביסטיים במרחב הציבורי.
כרמלה יעקובי וולק מתגוררת בתל אביב, נשואה ואם לשלושה.
בשנים 1978–1980 למדה לתואר ראשון בחוג לסוציולוגיה ואנתרופולוגיה באוניברסיטה העברית.
בשנת 1986 קיבלה תואר B.DES לעיצוב סביבתי בבצלאל, האקדמיה לאמנויות ועיצוב בירושלים.
בשנת 2004 הוענק לה תואר שני בתוכנית מטרופוליס, מאסטר בארכיטקטורה ובמחקר עירוני בשיתוף עם מרכז התרבות העכשווי של ברצלונה Fundació Politècnica de Catalunya.
בשנת 2014 הוענק לה תואר פרופסור חבר למדעי הרוח ואמנויות יפות על ידי ועדת המינויים של המל"ג.
יעקובי וולק אצרה, יזמה והשתתפה בתערוכות בארץ ותערוכות בינלאומיות בנושאי אדריכלות, עיצוב ואמנות:
2003 - "אגורפוביה וקלסטרופוביה בחללי פנים", עמותת האדריכלים, גלריית המגדלור.
2005 - "שלוש ערים נגד החומה", תערוכה בינלאומית קבוצתית, הוצגה בבית האמנים בתל אביב, גלריות בניו יורק וברמאללה.
מציגה בתערוכה, אמנית מיצב וידאו ועבודת צילום.
דצמבר 2006 - " What is your temporary city" תערוכת אמנים מהארץ ומהעולם המגיבים לסוגיית היער הזמנית על גבי דפי Post it.
ינואר 2007 - "מהי העיר הזמנית שלך?" תערוכה במרחב העיר תל אביב.
אפריל 2008 - "ביקורי בית השתכנות בזמני", 25 בתים של תושבי בת ים מצולמים ומוצגים דרך פריסות פנורמיות על גבי דפנות תחנות אוטובוס בעיר.
הביאנלה לאדריכלות נוף בת ים, משתתפת, מציגה.
יוני 2008 - "כתם עיוור", תערוכה קבוצתית בינלאומית של אמנים מהמזרח התיכון, פלסטין וישראל.
התערוכה חושפת כתמים עיוורים וחסמים במבט הקולקטיבי המופנה אל המרחב החברתי-הפוליטי ואל המרחב הבנוי במזרח התיכון.
מוזיאון פתח תקווה לאמנות, אוצרת שותפה, מעצבת החלל.
מאי 2010 - "עיצבוב", גלריית החווה, חולון.
תערוכה קבוצתית העוסקת ביחס שבין עיצוב כמשקף ומקדם מערכות חברתיות לבין המערכת העצבית של גוף האדם.
התערוכה מציגה 30 עבודות של אמנים ישראליים עכשוויים, אדריכלים ומעצבים וחוקרת את מורכבות העיצוב הגרפי והאדריכלות.
2001 - "Home is not Sweet Anymore" על שיח מוביל באומנות, בתוך: מבחוץ ומבפנים, החוג לעיצוב פנים המסלול האקדמי, המכללה למינהל.
2003 - קטלוג "ארטיק 5", תערוכת זוכי מפעל המלגות ע"ש שרת, קרן התרבות אמריקה-ישראל.
2010 - כתיבת ערך ללקסיקון העוסק בעולם הפנים:Jacoby Volk, C.
2011 - מאמר בקטלוג תערוכה "חמישה רגעים", מוזיאון ת"א.
"המרחב החינוכי-מוזיאלי כמחולל של צרכני אמנות פעילים", חמישה רגעים, קטלוג תערוכה (עמ' 71–76)
"כתמים עיוורים באוצרות של ארכיטקטורה ואומנות באובייקט האדריכלי ובעיר", בתוך פרופ' שגיא א' (עורך), האסופה הישראלית הראשונה למחקרים בתרבות חזותית.
רמת גן: הוצאת אוניברסיטת בר-אילן.
"משק עזר: תמרוץ מרחבי לעיר העתיד", בתוך פנסטר ט, רונן א.
(עורכים), ערי המחר: תכנון קיימות וצדק חברתי.
2014 - יעקובי וולק, כ', "אקדמיה כסוכן שינוי", ספר מוזיאון פתח תקווה 2014.
אדריכל אלכסנדר קליין – דיור ציבורי מיחידת הדיור הקטנה ועד ליחידת השכנות - מחקר היסטורי על עבודתו המדעית של האדריכל קליין.
קושר את קליין לפוליטיקה של פיתוח וקידמה של לפני ואחרי הקמת המדינה, לכוחות שמשפיעים על תכנון עירוני ולכוחות שעדיין מעצבים את המרחב.
מדיור היסטורי לדיור עכשווי – מחקר על יזמות עירונית לשימור עדכני של דיור היסטורי ופיתוח להתחדשות עירונית.
כרמל הוא רובה סער ישראלי תוצרת תעשיות נשק לישראל.
הרובה הוא בתצורה סטנדרטית (בדומה לגליל ACE שמשווק מחוץ לישראל, ובניגוד לתבור לסוגיו שהוא בתצורת בולפאפ) ולטענת היצרנים, הרובה מתאים "לפעולות של יחידות לחימה קטנות במגוון סביבות ועבור סבבי לחימה ארוכים".
הנשק הוצג לראשונה בתערוכת הנשק "LAAD Defence & Security 2019" שהתקיימה באפריל 2019 בריו דה ז'ניירו שבברזיל, ובין התכונות שהוצגו באותה עת היו:
גוף המורכב משילוב של פולימרים חזקים ומאלומיניום, שלטענת היצרנים מדובר ב"אלומיניום תעופתי" (אלומיניום שעומד בסטנדרטים הגבוהים של תעשיית התעופה).
אפשרות להתאמת הנשק גם ליורה ימני וגם ליורה שמאלי.
אפשרות להחלפת קנה בקלות יחסית (בדומה לאפשרות שקיימת ברובים כמו שטייר AUG).
אפשרות להרכבת מסילות פיקטיני נוספות על הנשק לצד המסילה העליונה הקיימת.
קת הנשק ניתנת לכוונון, דבר שמעניק אפשרות להאריך או לקצר את אורך הנשק בהתאם למצב.
כמו כן אפשר לקפל אותה, או להסיר אותה כדי לקצר עוד יותר את אורך הנשק.
על המסילה העליונה ניתן להתקין מגוון של כוונות ואמצעי עזר, וניתן גם להתאים לרובה מטול רימונים 40 מ"מ סטנדרטי.
הרובה נכנס באותה השנה לתקופת ניסויים בחלק מיחידות השדה של צה"ל.
בתום תקופת הניסיון, באוקטובר 2019 הוכרז כי הכרמל ייכנס כפיילוט רחב יותר למספר יחידות מצומצם וביניהם חלק מיחידות חטיבת הקומנדו ויחידות מודיעין מטרות (יחמ"מ) באימונים ובמילואים.
לאחר תקופת הניסויים הוחלט שלא לאמץ אותו בכוחות הביטחון הישראליים באופן נרחב (בין היתר עקב קליטת רובי המיקרו-תבור דור ג' ורובי הערד).
הרובה מיוצא לארצות הברית, שם הוא נמכר בשוק האזרחי כגרסה בעלת ירי חצי אוטומטי בלבד, באורך קנה של 406 מ"מ (16") ומתפסי M-LOK במקום המתפסים הרגילים.
כרמל אגיוס הוא שופט מלטזי, מכהן כשופט במנגנון השיורי הבינלאומי לבצע דין פליליים.
כיהן בעבר כנשיא המנגנון השיורי הבינלאומי לבתי דין פליליים וכשופט וכנשיא בבית הדין הפלילי הבינלאומי ליוגוסלביה לשעבר.
הוא בעל תואר ראשון באנגלית, איטלקית וכלכלה מאוניברסיטת מלטה (1964).
ב-1969 סיים את לימודי המשפטים באוניברסיטה זו.
אגיוס כיהן כשופט בבית המשפט לערעורים של מלטה ובבית המשפט החוקתי שלה, ושימש בהם גם כנשיא בפועל.
כמו כן היה חבר המועצה לקביעת סדרי הדין בבתי המשפט של מלטה.
אגיוס הרבה לעסוק בעניינים משפטיים בינלאומיים:
בשנים 1990–2001 היה ראש המשלחת המלטזית לכינוסי נציבות האו"ם למניעת פשע ולמשפט פלילי (United Nations Commission on Crime Prevention and Criminal Justice).
כיהן כראש נציבות האו"ם לגביית עדויות מילדים ושימש כיועץ לנציב האו"ם לזכויות האדם בנפאל.
בשנים 1996–1998 ייצג את מלטה בוועדה המכינה של האו"ם להקמת בית הדין הפלילי הבינלאומי הקבוע, ולאחר מכן ייצג אותה בוועידת האו"ם שדנה בהקמת בית הדין וחתם בשם מלטה על האמנה להקמתו.
כמו כן ייצג את ארצו בוועדה שהכינה את כללי סדר הדין והראיות של בית הדין.
בשנים 1999–2008 היה חבר בית הדין הקבוע לבוררות.
אגיוס פרסם מאמרים משפטיים ושימש בוועדת המערכת של כתב העת Mediterranean Journal of Human Rights.
משנת 1989 ועד 2001 ייצג את שופטי מלטה במועצה המרכזית של אגודת השופטים הבינלאומית (International Association of Judges).
כמו כן שימש כסגן נשיא אוניברסיטת מלטה.
בשנת 2015 הוענק לו אות כבוד - חבר מסדר ההצטיינות של מלטה.
בשנת 2001 נבחר אגיוס על ידי העצרת הכללית של האו"ם לכהן כשופט בבית הדין הפלילי הבינלאומי ליוגוסלביה לשעבר.
הוא כיהן בהרכבים של בית הדין שבערכאה הראשונה.
משנת 2009 כיהן בערכאת הערעורים על פסקי הדין של בית דין זה ושל בית הדין הפלילי הבינלאומי לרואנדה.
בשנים 2011–2015 כיהן כמשנה לנשיא בית הדין ליוגוסלביה.
מ-2015 כיהן כנשיא האחרון של בית הדין ליוגוסלביה עד לסיום עבודתו וסגירתו בשנת 2017.
בשנת 2012 נבחר לכהן בין שופטיו הראשונים של המנגנון הבינלאומי השיורי לבתי הדין הפליליים (International Residual Mechanism for Criminal Tribunals) .
זהו בית דין פלילי בינלאומי, שהוקם על מנת לטפל בעניינים שנותרו לדיון בעקבות סיום פעילותם של בית הדין הפלילי הבינלאומי ליוגוסלביה ובית הדין הפלילי הבינלאומי לרואנדה.
מקום מושבו הוא בעיר האג שבהולנד.
לפני בחירתו לשופט במכניזם עסק אגיוס בניסוח כללי סדר הדין והראיות של המכניזם.
בינואר 2019 מונה לנשיא המכניזם.
ביוני 2020 מונה לכהונה נוספת כנשיא, עד יוני 2022.
ביוני 2022 סיים את כהונתו כנשיא, והוחלף בתפקידו כנשיא על ידי גראסיאלה גאטי מאורוגוואי.
כרמל בין (נולדה ב-18 בנובמבר 1994) היא שחקנית קולנוע ותיאטרון ישראלית.
כרמל בין נולדה וגדלה במושב ניר צבי, לאמא פסיכולוגית ולאבא בעל חברה לגידור אלקטרוני.
את שירותה הצבאי עשתה בסיירת מטכ"ל בתפקיד מסווג.
לאחר שירותה הצבאי החלה ללמוד בשנת 2016 בבית הספר למשחק יורם לוינשטיין, אך עזבה לאחר שנתיים.
בשנת 2009 שיחקה בסרט גמר של אביגייל זילברמן "נקמה בחמישה צעדים".
באותה שנה שיחקה בתפקיד אורח בסדרת האינטרנט "סנאי סנאי", שם שיחקה עורכת עיתון צעירה.
בשנת 2015 השתתפה בקליפ לשיר "חם ביפו" של הזמר גדי רונן.
בשנת 2016 שיחקה בשני סרטי גמר: "ואף אחד לא רואה" סרטו של יועד מור, ו"לשמור עליי" בבימוי נבו שיראזי.
היא שיחקה גם בסרט עצמאי "כפיות" של שירה חימוביץ.
בשנת 2017 שיחקה בסרט העצמאי "Tonight you belong to me" בבימויו של עילי זוזובסקי.
בשנת 2019 שיחקה בהצגה "השיבה" בתיאטרון הקאמרי, הצגה בהשראת סיפור חייה של יהודית הרמן.
באותה שנה שיחקה בסרט הגמר "אולי זה לא רעיון כל כך טוב" בבימויה של משי שי.
בשנת 2020 החלה לשחק בהצגה "לאסוף את השברים" של תיאטרון השעה, בתפקיד תמר, תלמידה חדשה מאנגליה שמצטרפת לתלמידים צעירים שבונים דגם חללית בשביל לזכות בתחרות של נאס"א.
בנוסף, בין שיחקה בהצגה "בגדי המלך" של תיאטרון גשר, בסרט הקצר "טור פרידה" של רוני ניניו ובסרט העצמאי "הדף" של נועם סובוביץ.
באותה שנה החלה לגלם בסדרה "המפקדת" המשודרת ב-כאן 11 את דמותה של אור צימרמן (צימר), מ"כית בבסיס טירונות, דמות שהמשיכה לגלם לאורך שלוש עונותיה של הסדרה.
בשנת 2021 החלה לשחק בהצגה "משחקים בחצר האחורית" של תיאטרון בית ליסין, בתפקיד דבורי.
ההצגה מבוססת על פרשת האונס בקיבוץ שמרת ובין מגלמת את בת דמותה של הנאנסת.
בשנת 2022 החלה לשחק בהצגה "המלט", בתיאטרון בית ליסין בתפקיד אופליה.
בשנת 2023 החלה לשחק בהצגה "הורים איומים" מאת ז'אן קוקטו בבימויו של גדי רול בתיאטרון בית ליסין.
באותה שנה, כיכבה לצדו של דרור קרן בסרט טור פרידה.
בשנת 2025 שיחקה בהצגה בחורים טובים בבית ליסין בתפקיד הראשי כנחמה, ובהצגה "מלכת היופי של ירושלים" שמבוססת על ספרה של שרית ישי לוי באותו השם בבית ליסין בתפקיד הראשי כלונה.
משנת 2020 בין החלה להיות בזוגיות עם השחקנית ג'וי ריגר, אותה הכירה על הסט של סרט קצר שביים ניר שלטר, שם שיחקו יחד.
בדצמבר 2022 בין וריגר נפרדו.
באפריל 2023 פורסם כי היא נמצאת בקשר רומנטי עם השחקן אסף יונש אותו הכירה בעבודתה בתיאטרון בית ליסין.
כרמל דנגור (נולדה ב-21 באפריל 1997) היא עיתונאית ישראלית המשמשת ככתבת תאגיד השידור הישראלי ביהודה ושומרון מאז 2018.
בוגרת תיכון אלון ברמת השרון, דנגור שירתה בצה"ל בכתב העת "במחנה", ככתבת מגזין וככתבת תחום המשפט ויהודה ושומרון.
לאחר סגירת כתב העת עברה דנגור לגלי צה"ל ושימשה בשנים 2017–2018, ככתבת השטחים של התחנה.
דנגור השתחררה ב-2018 והחלה לשמש ככתבת יהודה ושומרון של ערוץ כאן 11 ורשת ב'.
בתפקיד זה פרסמה את החשדות שהובילו לפתיחת חקירה פלילית ראשונה נגד אנשי שב"כ ביחידת מבת"ן, לאחר שהיחידה סגרה ללא חקירה למעלה מאלף תלונות.
דנגור חשפה הקלטת שיחה שערכה שרת המשפטים איילת שקד עם אמו של חשוד בטרור יהודי, שנחקר בחשד ליידוי אבנים לעבר עאישה א-ראבי והריגתה.
היא פרסמה לראשונה את הסדר הטיעון שנחתם עם הנאשם הקטין בפרשת רצח משפחת דוואבשה בעיירה דומא, ואת הקלטות תרגיל החקירה השנוי במחלוקת שנערך לו.
דנגור פרסמה את הפגישה בין הרב חיים דרוקמן ליו"ר רע"מ מנסור עבאס, במסגרת הניסיונות להקמת ממשלה בראשות בנימין נתניהו, ובהישענות על רע"מ.
היא פרסמה את מתווה הפשרה בעניין פינוי המאחז אביתר.
עוד פרסמה הקלטה של מפקד פיקוד המרכז, אלוף תמיר ידעי, שבה הוא אומר כי הכח שנתון בידיו הוא "באזור של סטלין".
בסדרת כתבות שערכה התפרסמו חומרי החקירה בפרשת בריחת ששת האסירים מכלא גלבוע, ובכלל זאת עדותו של זכריא זביידי ותיעוד ראשון של הבריחה עצמה ממצלמות הכלא.
דנגור יצרה מספר פרויקטים תיעודיים ששודרו בתאגיד השידור, ובהם הסדרה "גבעת הנערות" שתיעדה במשך למעלה משנה את החיים במאחז היחיד שבו מתגוררות נערות.
בנוסף, דנגור הביאה את סיפורה של תושבת מאחז שגורשה ממנו, וביתה הוצת, לאחר שנודע לשכניה כי בן זוגה הוא פלסטיני.
דנגור תיעדה את מעברה של שולמית לבנת, שנודעה כזמרת המחתרות, בגיל 91 למאחז מבודד בשומרון.
דנגור השתתפה בתחקיר לקראת כתיבת הספר ואנקמה שכתב רועי שרון על הטרור היהודי בישראל ובשטחים ויצא ב-2023.
דנגור גדלה כבת יחידה להורים שהתגרשו בילדותה.
אביה, איתן דנגור, נפטר מסרטן כשהייתה בת 25. שלוש שנים אחר כך, באותו תאריך, נפטרה מסרטן גם אמה מיכל.
כרמל לידיה ווייסמן (לעיתים וייסמן, או ויסמן; באנגלית: Carmel Lydia Vaisman; נולדה ב־31 ביולי 1972, בבוטושאן, רומניה) היא ד"ר לתקשורת באוניברסיטת תל אביב, מרצה, אנתרופולוגית, חוקרת תרבות דיגיטלית, סופרת, עיתונאית, בלוגרית ופודקאסטרית.
מחלוצות המחקר האקדמי על תרבות האינטרנט בישראל ויוצרת הפודקאסטים "המצב הפוסט אנושי" ו"דינוזאוריות רשת".
ווייסמן נולדה בשנת 1972 ברומניה, כבת יחידה לביאטריס וגבריאל ווייסמן.
עלתה לישראל בשנת 1978 וגדלה בפתח תקווה.
שירתה בצה"ל כקצינת סגל במפח"ש בדרגת סגן.
בשנת 1996 סיימה תואר ראשון באוניברסיטה העברית בירושלים באנתרופולוגיה, סוציולוגיה, ומדע המדינה.
בשנת 1997 למדה לתואר שני בתקשורת באוניברסיטת קלארק במסצ'וסטס, ארצות הברית, והשלימה את התזה שלה באוניברסיטה העברית בירושלים בהנחיית פרופ' ברנדה דנט ופרופ' אלון פלד.
נושא עבודת המאסטר שלה היה "המשווה הגדול מתחת לקו המשווה: אינטרנט כמדיניות פיתוח", אותו השלימה בשנת 2000. עשור מאוחר יותר, בשנת 2010, השלימה דוקטורט בתקשורת, גם הוא באוניברסיטה העברית בירושלים, בהנחיית פרופ' דנט ופרופ' אסתר שלי־ניומן, בנושא "נערות ישראליות ותת־תרבויות דיגיטליות: שפה, מגדר, ומשחקיות בבלוגים".
מחקר הדוקטורט שלה זכה במספר מלגות ופרסים.
את מחקר הפוסט־דוקטורט שלה עשתה באוניברסיטת אינדיאנה, בלומינגטון, ארה"ב, כחלק מקבוצת המחקר הבינלאומית של פרופ' סוזן הרינג בנושא עגות אינטרנט מיוחדות, ומחקריה על "שפת הפקצות" הישראלית מצוטטים בקרב חוקרי סוציו־בלשנות ברחבי העולם.
כסטודנטית ללימודי התואר הראשון שלה באוניברסיטה העברית בירושלים, ערכה בפועל את עיתון אגודת הסטודנטים "פי האתון", ויזמה בו כתבת שער שהייתה מהראשונות לדווח על רשת האינטרנט, לפני שהייתה אליה גישה מסחרית.
במהלך שנות לימודיה עבדה גם כעוזרת דובר ארגון נשות הדסה בישראל, וכרכזת המערכת של מגזין המחשבים הטלוויזיוני "קליק" בערוץ הראשון.
עם סיום התואר השני שלה ב־1998, עבדה מספר שנים כיועצת תקשורת ותקציבאית בכירה בחברת "מדיה־טק יחסי ציבור ותקשורת".
במסגרת תפקידה הייתה מעורבת שיווקית בסיוע לסטארטאפים כגון Security7 ו־First Access העוסקים בתחום אבטחת מידע, ובפעילות נגד פיראטיות תוכנה של ה־BSA בישראל.
בשנים 2001–2010 לימדה כמתרגלת ומאוחר יותר כמרצה בחוגים לתקשורת במכללה למנהל, באוניברסיטה העברית בירושלים, באוניברסיטה הפתוחה, באוניברסיטת אריאל, ובמכללה האקדמית תל אביב-יפו.
עם סיום פוסט־הדוקטורט בשנת 2012, החלה ללמד באוניברסיטת תל אביב במסגרת הפקולטה למדעי הרוח, בתוכנית הרב-תחומית.
החל משנת 2000 ועד לסיום הדוקטורט שלה, סיקרה ווייסמן את תרבות האינטרנט בעיתון "מעריב", שימשה כעורכת ניוזלטר החדשות של נענע, כתבת מגזין בנושא תרבות רשת בנענע, בעלת הטור "סקס והרשת" בפורטל נענע, ופרסמה כתבות מגזין בנושא בעיתון "הארץ" ובאתר ynet.
הייתה מהבלוגריות הראשונות בפרויקט הבלוגים "רשימות" ובלוגהּ האישי "אבסולוט כרמל" נבחר בשנת 2009 על ידי אתר מאקו לאחד מחמשת הבלוגים הטובים ביותר בתחום הרוח, בשל עיסוקו בקשר בין אינטרנט לרוחניות.
באותן שנים היא פרסמה גם כתבות בנושאי רוחניות במגזין "חיים אחרים", ובערוץ הניו אייג' של nrg של מעריב, לרבות טור על פרשת השבוע מזווית רוחנית.
בסיום הדוקטורט ייעצה לחברות, קרנות הון סיכון, משרדי פרסום, ארגונים חברתיים וממשלתיים, באתגרים קונספטואליים הנוגעים לחדשנות טכנולוגית ולתרבות הרשת.
בשנת 2011 פרסמה את ספרה הראשון "עברית אינטרנטית", יחד עם אילן גונן, במסגרת סדרת "שפה" של הוצאת כתר בעריכת רוביק רוזנטל.
החל מ־2014 היא מקדמת בישראל את השיח על פוסטהומניזם באמצעות ארגון כנסים, הרצאות ופעילות אקדמית, ובאמצעות הפודקאסט שלה, "המצב הפוסט אנושי".
מאז 2011 היא כותבת, מרצה ומתראיינת בקביעות בתקשורת בנושאי שפה ושיח ברשת, תרבות דיגיטלית ועתידנות דיגיטלית.
בספטמבר 2022 השיקה את הפודקאסט השני שלה, בשיתוף מעין אלכסנדר, בשם "דינוזאוריות רשת", על ההיסטוריה של האינטרנט בישראל.
2011 – פרס על מצוינות אקדמית בקידום הבנת חיי היומיום של נערות, מטעם ארגון הנשים האמריקאי המועצה הלאומית של נשים יהודיות NCJW, בשיתוף עם התוכנית ללימודי נשים ומגדר באוניברסיטת תל אביב ועירית בת ים
2011 – פרס ע"ש אלפרד אבנבאוור לשיתוף פעולה אקדמי בין האוניברסיטה העברית בירושלים לאוניברסיטת וינה, על סדרת הרצאות בנושא המשמעויות הפוליטיות של ממים וטרולינג והצורות החדשות של אלימות ברשת שניתנה באוניברסיטת וינה
2023 - פרס הרקטור להתחדשות ויצירתיות בהוראה, אוניברסיטת ת"א, עבור הקורס "לאלוהים לחץ כאן", הדן בדת בעידן הדיגיטלי והטכנולוגיה כדת מודרנית.
השידור הציבורי פוגש את ההסתדרות המקוונת: תפקידם והשפעתם של בלוגים פוליטיים בישראל.
פוסטהומניזם: פרומתאוס ונקמת הדקונסטרוקציה, תיאוריה וביקורת 50: 219–236
כרמל אילן (נולדה ב-15 במאי 1960 בירושלים) היא פסלת ישראלית, מעצבת ומרצה לאמנות.
כרמל אילן נולדה בשנת 1960, לעו"ד יגאל ארנון ולסרינה ארנון, בשכונת אבו תור בירושלים.
בשנים 1980–1984 למדה במכללת שנקר וסיימה בהצטיינות תואר בוגר בעיצוב אופנה.
בשנים 1985–1986 למדה בניו יורק, בבית ספר פרסונס לעיצוב לתואר מוסמך באמנות ובעיצוב.
בשנת 1985 עבדה כמעצבת בחברת הטקסטיל דלתא גליל עבור מרקס אנד ספנסר בלונדון.
בשנת 1986 חזרה לישראל, החלה להרצות במכללת שנקר ועבדה כמעצבת עצמאית.
תלמידה משנת 2000 של בית הספר "הצליל הפנימי" לראג'ה יוגה, והיא מורה מוסמכת לראג'ה יוגה.
בגיל 29 פתחה רשת בשם IKOO, של רהיטי ילדים צבעוניים אקספרסיבים.
לאחר שנים שעסקה בעיצוב אופנה ועיצוב רהיטי ילדים, בגיל 40, מכרה את רשת רהיטי הילדים לביתילי והלכה להגשים חלום, לימודי פיסול.
בשנים 2000–2004 למדה פיסול בבית הספר לאמנות בסיס ולתואר בוגר באמנות.
היא סיימה את לימודיה בהצטיינות יתרה.
בתום לימודיה החלה לפתח שפת אמנות ייחודית בניירות עזובים (ניירות של אנציקלופדיות, ספרים ומגזינים שהושלכו לפח).
כרמל אילן מתגוררת ויוצרת בתל אביב.
היא נשואה לערן, ולהם שלושה ילדים.
מאז סיום לימודיה הוצגו עבודותיה בעשרות תערוכות וירידים בארץ ובחו"ל, בהם תערוכות יחיד בגלריה Plaza בטוקיו, גלריית ZK בסן פרנסיסקו, מוזיאון וילפריד ישראל לאמנות ולידיעת המזרח בקיבוץ הזורע, תערוכת יחיד במוסקבה, תערוכה בגלריית Rew Art ועוד.
הציגה יצירות בתערוכות קבוצתיות במוזיאון ארץ ישראל בתל אביב, בית האמנים תל אביב, גלריה Macadam בבריסל, מוזיאון יפו, גלריה Körnerpark בברלין ועוד.
הירידים הבינלאומיים בהם השתתפה אילן כוללים את Art Central Hong Kong, Art Basel Miami, Art Stage Singapore, יריד צבע טרי ישראל, Art Toronto ועוד.
בשנתה השלישית ללימודי הפיסול יצרה פורטרט עצמי מניירות של מגזינים ישנים.
לימים, הבחירה הזאת הובילה לשפה האמנותית בה היא פועלת מאז.
במהלך השנים, תוך כדי דיאלוג מתמיד עם הנייר, העבודות החלו לצאת מהקווים ולזלוג מהמסגרות ומהזוויות הישרות.
הנייר מהווה עבורה חומר זמין, שמאפשר לה להתבטא בחופשיות.
יצירתה של אילן נמצאת בעולם שבין הפיסול לציור.
היא פיתחה שפה אמנותית חדשה בנייר, מאז היא ממשיכה לחקור את הנייר ופיתחה טכניקות פיסוליות שונות חדשות לצד חזרה למלאכות קדומות כגון אריגה.
נאמר על עבודותיה ש"הן אינן נופלות להגדרות המקובלות של ציור או פיסול, אלא נעות במרחב שביניהם".
בשנים האחרונות, במקביל לעבודתה על האלמנטים הפיסוליים, החלה אילן ליצור גם סדרות של הדפסים צילומיים.
האוצר ואיש העיתונות פרופסור מיכה קירשנר, בטקסט לתערוכת היחיד שאצר עבורה, כתב:
"כרמל אילן - משחיתה אנציקלופדיות קנוניות, ספרים וכתבי עת, וגוזרת דפי טקסט לרצועות, שאותן היא מקפלת ואינה מותירה מרחב לפענוח מקורם.
במהלך כזה, שיש בו מן הברוטליות, נגנזים בסיסי מידע קנוניים.
מעט האותיות המבצבצות מתוך היצירות החדשות נושאות תכונות של אבן רוזטה – אניגמה כמכונת הצפנה ופענוח של מידע גנוז.".
יונה לוי גרוסמן אומרת ש"חשיבותה של כרמל אילן, בכך שהיא הורסת, גוזרת, מוצרים בני קיימא ישנים, כגון, ספרים, אנציקלופדיות, עיתונים, כתבי עת וכדומה, ויוצרת מהם מציאות אמנותית חדשה, הנמצאת על הגבול שהוא ספק פיסול ספק ציור.
כאשר הצורות והטקסטורות הזורמות בטבע משמשות עבורה כהשראה".
כרמל צאיג (נולדה ב-19 בדצמבר 1993) היא סטנדאפיסטית, קומיקסאית, תסריטאית תסכיתנית, כותבת ויוצרת תוכן ישראלית.
כרמל צאיג נולדה וגדלה בתל אביב-יפו, ולמדה בבית הספר לאמנויות ובתיכון עירוני ד'.
אביה הוא איציק צאיג, לשעבר מנכ"ל אסם השקעות.
צאיג היא בוגרת אוניברסיטת תל אביב לתואר ראשון בספרות והיסטוריה כללית, וכעת (2025) לומדת לתואר שני במדעי הרוח.
ב-2016 החלה ליצור ולפרסם בפייסבוק קומיקס תחת השם "במקום להתאשפז" העוסק בחוויות החיים של נערות בעלות הפרעת אישיות גבולית.
הקומיקס זכה להצלחה רבה ומונה עשרות אלפי עוקבים בפייסבוק.
באותה שנה החלה לעשות סטנד-אפ.
ב-2017 החלה להגיש פינה קומית סאטירית בתוכנית "היום שהיה" בערוץ 10, עד לסגירת הערוץ בשלהי 2018. ב-2019 התחילה לכתוב למגזין "בלייזר" כתבות בנושאי מין, מערכות יחסים ושימוש בסמים.
ב-2022 פרסמה רומן גרפי פרי עטה בשם "תודה אבא" תחת השם הכולל "במקום להתאשפז".
באותה שנה החלה להגיש את הפודקאסט "זינוק לאתמול" ביחד עם איתי בן-שמחון בתאגיד השידור הישראלי, והחלה להופיע ברחבי הארץ עם הופעת סטנד-אפ מלאה בשם "מצחיקה אובייקטיבית".
ב-2024 החלה להגיש פודקאסט סאטירי בשם "אזהרת טריגר" עם אספיר איובוב.
באותה השנה גם הפכה לפאנליסטית קבועה בתוכנית "צעקות עם גיא אדלר" בערוץ "רלוונט".
ב-2025 הצטרפה לצוות הכותבים של תוכנית המערכונים הסאטירית "מי זאת" בתאגיד השידור הציבורי.
צאיג מעבירה סדנאות כתיבה עם הסופר והחוקר ערן הורוביץ.
כרמל קולג' ׁ היה בית ספר ופנימייה בריטית לתלמידים יהודים, שפעלה לפי הדגם החינוכי של ה"פאבליק סקול" הבריטי.
באוקספורדשיר, במרחק של כ-20 קילומטרים, מאוקספורד ורדינג, וכ-50 קילומטרים מערבית מלונדון.
בית הספר כונה "איטון היהודי", על שם פנימיית העילית האנגלית איטון קולג' .
בית הספר נוסד בשנת 1947, על ידי הרב ד"ר יעקב קופול רוזן, בתמיכת הקהילה היהודית, ובשנה הראשונה למדו בו 25 תלמידים.
הוא היה ממוקם תחילה בכפר גרינהאם קומון ליד העיירה ניוברי, במחוז ברקשייר, ולאחר מכן עבר לכפר וולינגפורד, במחוז אוקספורדשייר, על שפת נהר התמזה, כאשר למדו בו כ-250 תלמידים.
הוא היה אחת משלוש פנימיות יהודיות בבריטניה, האחרות היו בגייטסהד ובברייטון.
הפנימייה קנתה לה שם בעולם היהודי בזכות ההישגים האקדמיים של תלמידיה.
הבוגר האידיאלי, תוצר החינוך בכרמל קולג', תואר על ידי ד"ר רוזן כ"יהודי בקי בתורה, שומר מצוות ובעל השכלה כללית רחבה, המגלה מעורבות בשאלות השעה".
בשנים הראשונות לפעילותו, הונהג בו חינוך נפרד מגדרית לבנים בלבד, והחל מ-1968 התקבלו בנות לבית הספר, החל מהכיתה השישית.
זמן מה לפני כן החל לקבל גם מורות לבית הספר, בהן בתו של הרב קופול רוזן.
בפנימייה למדו הרבה תלמידים שנשלחו אליה מחוץ לבריטניה, ילדים של משפחות יהודיות מבוססות מרחבי העולם, כולל "בני עשירים" מישראל, ובשנות ה-80 למדו בו כ-30 תלמידים ישראלים.
בית הספר נהג לערוך קיטנות קיץ אותם שיווק גם לתלמידים דתיים מישראל.
ביוני 1974 ערך צ'ארלס השלישי, מלך הממלכה המאוחדת (אז יורש העצר נסיך ויילס) ביקור רשמי בכרמל קולג', לציון יובל ה-25 לפתיחת המוסד.
צ'ארלס הגיע למקום במסוק שנחת במדשאה הרחבה של בית הספר.
הפנימייה נסגרה ביולי 1997, בעיקר בגלל ירידה במספר התלמידים וקשיים כלכליים, ולאחר שמספר בתי ספר תיכוניים נפתחו בשכונות של הקהילה היהודית, שהקפידו על רמת לימודים גבוהה.
מבני בתי הספר נמכרו ליזמי נדל"ן תמורת סכום לא ידוע.
במקום היה בית הכנסת, עם חלונות ויטראז' שנוצרו על ידי האמן הישראלי נחמיה עזז.
כשנסגר, למדו בבית הספר ילדים מגיל 11 עד 18 - אם כי קודם לכן הייתה גם מכינה שקיבלה ילדים מגיל 8 בערך.
מאוחר יותר נבנה בית ספר לבנות כקילומטר מהקמפוס הראשי, אף על פי שהמבנים מעולם לא שימשו למעשה למטרה זו.
במקום זאת, הוא הפך לחטיבת ביניים בסוף שנות ה-60 שימש לתלמידים בני עד גיל 13, אשר עברו אחר כך למתחם הראשי של בית הספר.
חטיבת הביניים נסגרה מספר שנים לפני סגירת בית התספר התיכון, והמבנים נמכרו.
כאשר בית הספר נסגר, עברו רבים מתלמידיו לפנימייה בבריסטול, קליפטון קולג', שעד מאי 2005 היה בה אגף מגורים לתלמידים יהודים.
באוקטובר 2015 הורשע אב הבית של הפנימייה, טרבור בולטון, בהתעללות מינית בנערים בבית הספר במשך תקופה של 20 שנה.
הוא נידון ל-19 שנות מאסר
אופי בית הספר ותוכנית הלימודים
בית הספר חינך ליהדות אורתודוקסית, לרוב היה קפדני יותר מהנוהג של משפחות התלמידים, שרבים מהם לא היו דתיים.
בית הספר הקפיד על כשרות, תפילה ושמירת שבת.
אך תוכנית הלימודים כללה בעיקר מדעים (מתמטיקה, פיזיקה, ביולוגיה), לימודים קלאסיים ומעט לימודי קודש ועברית.
בנוסף זכו התלמידים לעסוק במוזיקה ובפעילות ספורט, שכללה שיעורי טניס, משחקי קריקט ושיעורי חתירה בנהר התמזה.
מרכז דניאל עמיחי ללימודי חתירה וימאות הוקם לזכרו של תלמיד שלמד חתירה בכרמל קולג' ונהרג בתאונת דרכים.
המשמעת בבית הספר הייתה נוקשה, לוח הזמנים היה קבוע מבוקר ועד ערב.
התלמידים נדרשו לנקות בעצמם את חדרי המגורים, והוטלו עונשים על מי שהפר את המשמעת.
משנת 1990 היא הייתה הפנימייה היקרה ביותר בממלכה המאוחדת.
רוב התלמידים המשיכו ללימודים אקדמיים.
סיריל שטיין - איל הימורים יהודי בריטי, שימש נאמן ויו"ר הנהלת הקולג'
דייוויד דנגור - איש עסקים ופילנתרופ
פיליפ גרין - איש עסקים בריטי, הבעלים של קבוצת ארקדיה
עמי פדרמן - מלונאי ואיש עסקים ישראלי
הודא עזרא נונו - שגרירת בחריין בארצות הברית מ-2008 עד 2013
מאיר רוסטון - מורה במכללת כרמל, לימים פרופסור באוניברסיטת בר-אילן, ישראל
רם כספי - עורך דין ישראלי
הלל צ'רני - איש עסקים ישראלי ויזם בתחום הנדל"ן
לני רקנאטי - איש עסקים בן למשפחת רקנאטי
נחום וסקביץ' - בנקאי ישראלי, משפחתו הייתה שותפה בחברת הסיגריות דובק
רולנד ג'ופה - במאי קולנוע בריטי
דוד רוזן - הרב הראשי של אירלנד לשעבר
דויד ברוזה - למד שנה בקולג' אבל סולק לאחר שנהג לנגן גיטרה בשבתות
כרמל נצר (נולדה ב-8 במאי 1990) היא קומיקאית, שחקנית, וכוכבת רשת ישראלית.
נצר נולדה ב-1990 בקליפורניה, ארצות הברית.
עלתה לישראל בשנת 1993, וגדלה בהרצליה.
היא בתם של העיתונאית טל בשן ואיש העסקים אהוד נצר.
שירתה בתיאטרון צה"ל ולאחר השחרור החלה ללמוד במסלול המשחק בסמינר הקיבוצים.
שיחקה ב"המלט" של מאור זגורי ב"הבימה".
שיחקה בסדרה "מה שבע" (רועי פלורנטין) בתפקיד "זוהר".
בסדרה "קופה ראשית" בתפקיד "מאור" (בת דודה של שירה שטיינבוך).
בסדרה "מי שמע על חוה ונאווה" (גורי אלפי) בתפקיד "נעם".
בסדרה "בלוגה בלוז" בתפקיד "נגה".
בסרט "גן קופים" (אבי נשר) בתפקיד "זהבה".
כרמל היא יוצרת ההצגה "בירה ונזכירה" (בן יוסיפוביץ, אודי ברינדט, אבישי מרידור).
יוצרת השיר "אבא שלי זה דני קושמרו".
מופיעה על הבמה עם המופע שכתבה "כרמל נצר לא סטנדאפ" ומופיעה בהופעות אימפרוביזציה בכל העולם.
ב-2024 הצטרפה ללהקת שחקני תיאטרון החאן הירושלמי והחלה לשחק במחזה "יהודים רעים" בבימויה של תמר קינן.
שם היא מגלמת את דפנה, נכדה יהודיה מסורתית שמטיפה על יהדות.
נצר נשואה לאיגור שוב, השניים מתגוררים ברמת גן.
סבתה היא הסופרת רות בונדי, וסבה הוא העיתונאי רפאל בשן.
כרמל גת (16 במאי 1984 – 29 באוגוסט 2024) הייתה מרפאה בעיסוק ישראלית, אשר נחטפה על ידי מחבלי ארגון הטרור חמאס במהלך הטבח בבארי, כחלק ממתקפת הטרור של חמאס על ישראל ב-7 באוקטובר 2023. היא נרצחה יחד עם עוד חמישה חטופים נוספים על ידי חמאס ברפיח, רצועת עזה, באוגוסט 2024.
כרמל גת נולדה בקיבוץ בארי לכנרת ולאשל גת, הבכורה מבין שלושה ילדים.
מיד לאחר שירותה הצבאי עברה לגור בתל אביב.